open-index/open-wikipedia-markdown huggingface dataset:
ลัทธิโอลิมปิก

**ลัทธิโอลิมปิก** () หมายถึง ปรัชญาของกีฬาโอลิมปิก โดยหลักการพื้นฐานของลัทธิโอลิมปิกได้ระบุไว้ในกฎบัตรโอลิมปิก

ลัทธิโอลิมปิกเป็นปรัชญาที่มุ่งผสานกีฬาเข้ากับวัฒนธรรม การศึกษา และความร่วมมือระหว่างประเทศ โดยเน้นย้ำถึงความสุขจากความพยายาม คุณค่าทางการศึกษาของแบบอย่างที่ดี ความรับผิดชอบต่อสังคม และการเคารพหลักจริยธรรมสากล เป้าหมายสูงสุดคือการใช้กีฬาเป็นเครื่องมือในการส่งเสริมการพัฒนาของมนุษยชาติและการธำรงไว้ซึ่งศักดิ์ศรีความเป็นมนุษย์

หลักการของลัทธิโอลิมปิกรวมถึงแนวคิดที่ว่าความสามารถในการเข้าร่วมกีฬาถือเป็นสิทธิมนุษยชนขั้นพื้นฐาน ลัทธิโอลิมปิกเน้นว่าบุคคลควรเข้าถึงกีฬาได้อย่างเท่าเทียมโดยปราศจากการเลือกปฏิบัติ และกิจกรรมเหล่านี้ควรดำเนินไปด้วยจิตวิญญาณแห่งความยุติธรรมและมิตรภาพ

การไม่เลือกปฏิบัติเป็นองค์ประกอบพื้นฐานของลัทธิโอลิมปิก โดยยึดถือว่าบุคคลควรสามารถเข้าร่วมกีฬาได้โดยไม่เผชิญการเลือกปฏิบัติจากปัจจัยต่าง ๆ เช่น เชื้อชาติ เพศ รสนิยมทางเพศ ศาสนา และสถานะทางเศรษฐกิจและสังคม

บุคคลที่ยึดถือหรือสนับสนุนลัทธิโอลิมปิกอาจเรียกการกระทำของตนว่าเป็นการ “ส่งเสริมการพัฒนาตนเอง”

ทั้งนี้ มีบุคคลบางส่วนแสดงความกังขาต่อลัทธิโอลิมปิก โดยระบุว่าการบรรลุอุดมคติทั้งหมดอาจเป็นไปได้ยาก และชี้ให้เห็นถึงตัวอย่างที่การแข่งขันไม่สามารถบรรลุเป้าหมายที่ประกาศไว้ได้

## การนำลัทธิโอลิมปิกไปปฏิบัติ
ปัจจุบันมีหกกิจกรรมที่อยู่ภายใต้โครงการ “ลัทธิโอลิมปิกในการปฏิบัติ” ได้แก่ การพัฒนาผ่านกีฬา การศึกษาผ่านกีฬา สันติภาพผ่านกีฬา กีฬาและสิ่งแวดล้อม กีฬาเพื่อทุกคน และสตรีกับกีฬา โดยกิจกรรมเหล่านี้ได้รับการรับรองจากขบวนการโอลิมปิก

คณะกรรมการโอลิมปิกสากล (ไอโอซี) สนับสนุนแนวคิด **การพัฒนาผ่านกีฬา** โดยทำงานร่วมกับสหประชาชาติ (ยูเอ็น) และหน่วยงานภาครัฐอื่น ๆ เพื่อช่วยให้ผู้คนรับรู้ เข้าใจ และเรียนรู้โลกผ่านกิจกรรมทางกีฬา

สำหรับ **การศึกษาผ่านกีฬา** ไอโอซีได้จัดทำโครงการการศึกษาเชิงคุณค่าของโอลิมปิก (Olympic Values Education Programme; โอเว็ป) เพื่อสอนผู้เข้าร่วมเกี่ยวกับประโยชน์ของการมีกิจกรรมทางกายและการเล่นกีฬา

ประธานไอโอซี โทมัส บัค แสดงการสนับสนุนต่อแนวคิด **สันติภาพผ่านกีฬา** โดยกล่าวว่า “นักกีฬาโอลิมปิกแสดงให้ทั้งโลกเห็นว่าเป็นไปได้ที่จะแข่งขันกัน ขณะเดียวกันก็สามารถอยู่ร่วมกันอย่างสันติ ในโลกที่เต็มไปด้วยความไม่แน่นอนเช่นทุกวันนี้ กีฬาโอลิมปิกยิ่งมีความสำคัญมากกว่าที่เคย”

เพื่อสนับสนุนแนวคิด **กีฬาและสิ่งแวดล้อม** ไอโอซีเป็นผู้สนับสนุนหลักของชุดเครื่องมือกีฬาและกิจกรรมอย่างยั่งยืน (Sustainable Sport and Events Toolkit; เอสเอสอี) ซึ่งมุ่งเน้นแนวทางที่คณะกรรมการโอลิมปิกแห่งชาติควรใช้ในการคัดเลือกเมืองเจ้าภาพ รวมถึงการก่อสร้างสถานที่จัดการแข่งขัน การคมนาคม และที่พักสำหรับนักกีฬาและผู้มาเยือน

ไอโอซีดำเนินงานด้าน **กีฬาเพื่อทุกคน** เพื่อเปิดโอกาสให้ทุกคนเข้าถึงกีฬาโดยไม่คำนึงถึงเพศ เชื้อชาติ หรือชนชั้นทางสังคม

ด้าน **สตรีกับกีฬา** เป็นแนวทางที่ไอโอซีใช้ในการสนับสนุนและยกระดับความเสมอภาคทางเพศ ผ่านการพัฒนาภาวะผู้นำ การรณรงค์เชิงสนับสนุนและสร้างการรับรู้ รวมถึงการเพิ่มสัดส่วนสตรีในตำแหน่งผู้นำขององค์กร

## อ้างอิง
รายชื่อสถานที่จัดการแข่งขันโอลิมปิก

ในฐานะที่เป็นการแข่งขันกีฬาหลายชนิด การแข่งขันที่จัดขึ้นในกีฬาโอลิมปิกแต่ละครั้งมักจะจัดขึ้นในสถานที่แข่งขันหลายแห่งซึ่งตั้งอยู่ทั่วเมืองเจ้าภาพและเขตปริมณฑล อย่างไรก็ตาม การแข่งขันโอลิมปิกบางรายการอาจจัดขึ้นนอกเขตมหานครของเมืองเจ้าภาพ และไปจัดในภูมิภาคอื่นของประเทศเจ้าภาพแทน ซึ่งมักเกิดขึ้นกับการแข่งขันกีฬาฟุตบอลในโอลิมปิกฤดูร้อน เนื่องจากมีความจำเป็นต้องใช้สนามกีฬาขนาดใหญ่

จะมีการกำหนดสถานที่หนึ่งแห่งให้เป็น "สนามกีฬาโอลิมปิก" ซึ่งเป็นสนามกีฬาศูนย์กลางหลักของการแข่งขัน ตามธรรมเนียมแล้ว ในโอลิมปิกฤดูร้อน พิธีเปิด พิธีปิด และการแข่งขันกรีฑาจะจัดขึ้นที่สนามกีฬาโอลิมปิก ส่วนโอลิมปิกฤดูหนาวโดยทั่วไปจะไม่มีสนามกีฬาโอลิมปิกศูนย์กลางเพียงแห่งเดียว แต่จะมีสิ่งปลูกสร้างที่ได้รับการกำหนดให้เป็นสนามกีฬาโอลิมปิกเพื่อใช้จัดพิธีเปิดและพิธีปิดแทน

## โอลิมปิกฤดูร้อน

### เรียงตามตัวอักษร

### กีฬา
; ใช้ใน ค.ศ. 2016

; กีฬาที่เลิกแข่งขัน

; กีฬาสาธิต

### การแข่งขันตามปี

## โอลิมปิกฤดูหนาว

### เรียงตามตัวอักษร

### กีฬา
; ใช้ใน ค.ศ. 2014

; กีฬาสาธิต

### การแข่งขันตามปี

## อ้างอิง
*LA84Foundation.org site on the Official Olympic reports: 1896 Athens to 2006 Turin. Accessed 25 February 2011.
*Sports-reference.com profile of the Olympics. Accessed 25 February 2011. It lists all of the events with locations for each event.
*Beijing2008.cn profile. Accessed 25 February 2011. 
*Olympic.org profile of the 2010 Winter Olympics in Vancouver. Accessed 25 February 2011.
*London2012.com venue profile. Accessed 25 February 2011.
*Sochi2014.com list of venues. Accessed 25 February 2011.
*Rio2016.org map of the venues. Accessed 25 February 2011.
อารีรังเวิลด์ทัวร์

**อารีรังเวิลด์ทัวร์** () เป็นการจัดทัวร์คอนเสิร์ตครั้งที่ 4 ของวงบอยแบนด์สัญชาติเกาหลีใต้ บีทีเอส มีกำหนดเริ่มการแสดงในวันที่ 9 เมษายน ค.ศ. 2026 ณ เมืองโคยัง ประเทศเกาหลีใต้ และสิ้นสุดในวันที่ 14 มีนาคม ค.ศ. 2027 ณ กรุงมะนิลา ประเทศฟิลิปปินส์ การทัวร์ครั้งนี้นับเป็นการกลับมาแสดงสดบนเวทีของวงอย่างเป็นทางการ หลังจากสมาชิกในวงเสร็จสิ้นการรับราชการทหารภาคบังคับในประเทศเกาหลีใต้ โดยทัวร์มีกำหนดจัดการแสดงทั้งหมด 82 รอบ ใน 34 เมือง จาก 23 ประเทศ ทั่วทวีปเอเชีย ยุโรป อเมริกาเหนือ อเมริกาใต้ และโอเชียเนีย

## เบื้องหลัง
ในเดือนตุลาคม พ.ศ. 2568 สำนักข่าว บลูมเบิร์กนิวส์ รายงานว่าบีทีเอส จะจัดทัวร์คอนเสิร์ตรอบโลกในปี ค.ศ. 2026 ต่อมาเมื่อวันที่ 13 มกราคม ค.ศ. 2026 ได้มีการประกาศรอบการแสดงชุดแรกอย่างเป็นทางการ ทัวร์นี้จะใช้รูปแบบเวทีการแสดงแบบ 360 องศา ต่อมาเมื่อวันที่ 15 มกราคม ปีเดียวกันบีทีเอสได้ประกาศชื่ออัลบั้มชุดใหม่ที่กำลังจะวางจำหน่ายคือ *[[อารีรัง (อัลบั้ม)|อารีรัง]]* โดยทัวร์คอนเสิร์ตครั้งนี้ใช้ชื่อเดียวกันเพื่อสนับสนุนอัลบั้มดังกล่าว

บัตรคอนเสิร์ตในประเทศเกาหลีใต้ ทวีปอเมริกาเหนือ และทวีปยุโรป ถูกจำหน่ายหมดภายในเวลาไม่กี่ชั่วโมง ทั้งในช่วงพรีเซลและการจำหน่ายทั่วไป ภายหลังการจำหน่ายบัตรหมด ประธานาธิบดีเม็กซิโก คลอเดีย ไชน์บอม ได้ร้องขอไปยัง ประธานาธิบดีเกาหลีใต้ อี แจ-มย็อง ให้เพิ่มการแสดงในประเทศเม็กซิโก อย่างไรก็ตามผู้จัดคอนเสิร์ตในท้องถิ่นโอเซซา ระบุว่าตารางการแสดงของวงแน่นและไม่สามารถเพิ่มรอบการแสดงได้

## ตารางการแสดง

### ปี ค.ศ. 2027

## หมายเหตุ

## อ้างอิง

หมวดหมู่:คอนเสิร์ตในปี พ.ศ. 2569
หมวดหมู่:คอนเสิร์ตในปี พ.ศ. 2570
หมวดหมู่:คอนเสิร์ตในประเทศไทย
หมวดหมู่:คอนเสิร์ต
หมวดหมู่:คอนเสิร์ตทัวร์
หมวดหมู่:ประเทศไทยในปี พ.ศ. 2569
หมวดหมู่:คอนเสิร์ตทัวร์ในอนาคต
หมวดหมู่:คอนเสิร์ตทัวร์ในประเทศไทย
หมวดหมู่:คอนเสิร์ตทัวร์ในสหรัฐ
โอลิมเปียด

**โอลิมเปียด** (, *Olympiás*) เป็นช่วงระยะเวลา 4 ปี โดยเฉพาะอย่างยิ่งช่วงเวลาที่เกี่ยวข้องกับกีฬาโอลิมปิกโบราณ และ กีฬาโอลิมปิกในยุคปัจจุบัน

แม้ว่ากีฬาโอลิมปิกโบราณจะถือกำเนิดขึ้นในช่วงยุคอาร์เคอิกของกรีก แต่ในระยะแรกยังไม่มีการจัดลำดับโอลิมเปียดอย่างเป็นระบบ จนกระทั่งถึงสมัยของฮิปเปียส จึงเริ่มมีการรวบรวมรายชื่อโอลิมเปียดอย่างต่อเนื่อง และต่อมาใน ยุคเฮลเลนิสติก เอโฟรัส เป็นผู้ใช้การแข่งขันโอลิมปิกครั้งแรกที่มีการบันทึกไว้เป็นจุดเริ่มต้นทางปฏิทิน

นักเขียนในสมัยโบราณเห็นพ้องกันว่ามีการแข่งขันโอลิมปิกจัดขึ้นก่อนหน้าการแข่งขันวิ่งที่โคโรอีบัสเป็นผู้ชนะ แต่มีความเห็นไม่ตรงกันเกี่ยวกับจำนวนครั้ง ตามขนบที่กำหนดไว้ ชัยชนะของโคโรอีบัสถูกกำหนดให้อยู่ในช่วงเวลาที่เทียบเท่ากับฤดูร้อนของปี 776ปีก่อนคริสตกาล ตามปฏิทินจูเลียนแบบย้อนหลัง และถือเป็นปีที่ 1 ของโอลิมเปียดที่ 1 ส่วนโอลิมเปียดที่ 2 เริ่มต้นพร้อมกับการแข่งขันครั้งถัดไปในฤดูร้อนของปี 772ปีก่อนคริสตกาล

ดังนั้น สำหรับค่า N ที่น้อยกว่า 195 โอลิมเปียดที่ N จะถือว่าเริ่มต้นในปี 780-(4\times N)ปีก่อนคริสตกาล และสิ้นสุดลงในอีกสี่ปีต่อมา ส่วนสำหรับค่า N ที่มากกว่าหรือเท่ากับ 195 โอลิมเปียดที่ N จะเริ่มต้นในปี ค.ศ.(4\times N)-779 และสิ้นสุดลงในอีกสี่ปีต่อมา จากการคำนวณโดยการขยายค่า จะได้ว่าปีที่  ของโอลิมเปียดที่  จะเริ่มต้นขึ้นโดยประมาณราววันที่ 2 สิงหาคม ค.ศ. 

สำหรับกีฬาโอลิมปิกยุคปัจจุบัน โอลิมเปียดหมายถึงช่วงเวลา 4 ปีที่เริ่มต้นในวันที่ 1 มกราคมของปีที่มีการจัดกีฬาโอลิมปิกฤดูร้อน ดังนั้น โอลิมเปียดที่ 1 เริ่มต้นเมื่อวันที่ 1 มกราคม ค.ศ. 1896 โอลิมเปียดที่ 2 เริ่มต้นเมื่อวันที่ 1 มกราคม ค.ศ. 1900 และดำเนินต่อเนื่องเช่นนี้ไป โดยโอลิมเปียดที่ 33 เริ่มต้นเมื่อวันที่ 1 มกราคม ค.ศ. 2024 เนื่องจาก ปฏิทินจูเลียน และ ปฏิทินเกรกอเรียน เปลี่ยนจากปี 1ปีก่อนคริสตกาล ไปเป็นปี ค.ศ.1 โดยตรง วงรอบของโอลิมเปียดในยุคปัจจุบันจึงนำหน้าวงรอบของโอลิมเปียดในยุคโบราณอยู่หนึ่งปี

## อ้างอิง
* 

## แหล่งขัอมูลอื่น

* 
* Chris Bennett, The Olympiad System, on *tyndalehouse.com*
* Valerie Vaughan, The Origin of the Olympics: Ancient Calendars and the Race Against Time (2002) on OneReed.com, an astrologically-oriented site.
* Hellenic Month Established Per Athens

หมวดหมู่:กีฬาโอลิมปิกโบราณ
หมวดหมู่:ศักราช
หมวดหมู่:วัฒนธรรมโอลิมปิก
หมวดหมู่:หน่วยเวลา
รายชื่อเพลงและเพลงสดุดีโอลิมปิก

**เพลงและเพลงสรรเสริญของ[[กีฬาโอลิมปิก|โอลิมปิก]]** เป็นบทเพลงที่คณะกรรมการโอลิมปิกสากลรับรองอย่างเป็นทางการ (หรือรับรองโดยผู้แพร่ภาพกระจายเสียงและพันธมิตรอย่างเป็นทางการที่คณะกรรมการโอลิมปิกสากลคัดเลือก) เพื่อใช้ก่อนการจัดกีฬาโอลิมปิกและใช้ประกอบการแข่งขันระหว่างการจัดงาน

บทเพลงเหล่านี้ถูกนำมาใช้เป็นดนตรีประกอบในการถ่ายทอดสดทางโทรทัศน์ รวมถึงใช้ในแคมเปญโฆษณาที่เกี่ยวข้องกับโอลิมปิกเกมส์ ทั้งนี้ เพลงและเพลงสรรเสริญบางเพลงได้รับความนิยมและเป็นที่รู้จักมากกว่าเพลงและเพลงสรรเสริญอย่างเป็นทางการ

## โอลิมปิกฤดูร้อน
### เพลงประจำการแข่งขันและเพลงสรรเสริญอย่างเป็นทางการ

## โอลิมปิกฤดูหนาว
### เพลงประจำการแข่งขันและเพลงสรรเสริญอย่างเป็นทางการ

## อ้างอิง

*
หมวดหมู่:รายชื่อเพลงที่เกี่ยวข้องกับกีฬา
เพลงและเพลงชาติ
ประเทศเฮติในโอลิมปิกฤดูร้อน 2008

**[[ประเทศเฮติ]]** ส่งคณะนักกีฬาเข้าร่วมการแข่งขันในโอลิมปิกฤดูร้อน 2008 ซึ่งจัดขึ้นที่ปักกิ่ง สาธารณรัฐประชาชนจีน ระหว่างวันที่ 8–24 สิงหาคม ค.ศ. 2008 การเข้าร่วมการแข่งขันที่ปักกิ่งครั้งนี้ถือเป็นการเข้าร่วมโอลิมปิกฤดูร้อนติดต่อกันเป็นครั้งที่เจ็ดของเฮติ และเป็นการเข้าร่วมโอลิมปิกโดยรวมเป็นครั้งที่สิบสี่ โดยเฮติเข้าร่วมเป็นครั้งแรกในโอลิมปิกฤดูร้อน 1900 ณ กรุงปารีส

คณะนักกีฬาโอลิมปิกของเฮติประกอบด้วยนักกีฬา 7 คน (ชาย 3 คน และหญิง 4 คน) เข้าร่วมการแข่งขันในกรีฑา (ได้แก่ บาร์บารา ปิแอร์, ฌีนู เอเตียน, นาดีน ฟอสแต็ง-พาร์กเกอร์ และ ดัดลีย์ โดริวาล), มวยสากล (อาเซีย ออสตินามา) และยูโด (โจเอล บรูตุส และ อ็องช์ ฌ็อง บาติสต์)

ในการแข่งขันครั้งนี้ เฮติมีนักกีฬาหญิงเข้าร่วมมากที่สุดเมื่อเทียบกับการแข่งขันโอลิมปิกครั้งก่อนหน้า แม้ว่า ปิแอร์ และ โดริวาล จะผ่านเข้าสู่รอบก่อนรองชนะเลิศในรายการของตน แต่เฮติไม่สามารถคว้าเหรียญรางวัลได้ในการแข่งขันครั้งนี้ โดยโจเอล บรูตุส ทำหน้าที่เป็นผู้เชิญธงชาติของประเทศในพิธีการ

## มวยสากล

เฮติคว้าสิทธิ์นักมวย 1 คนเข้าร่วมการแข่งขันมวยสากลในโอลิมปิก โดยอาเซีย ออสตินามา ผ่านการคัดเลือกในรุ่นไลต์เฮฟวีเวต จากการแข่งขันคัดเลือกโอลิมปิกโซนอเมริกาครั้งที่สอง

ออสตินามา ซึ่งในขณะนั้นมีอายุ 25 ปี และพำนักอยู่ในเมืองไมแอมี ได้เข้าร่วมการแข่งขันโอลิมปิกที่ปักกิ่งเป็นครั้งแรกในชีวิต เขาลงแข่งขันในรอบแรกของรุ่นไลต์เฮฟวีเวต (น้ำหนักไม่เกิน 81 กิโลกรัม) เมื่อวันที่ 9 สิงหาคม โดยตลอดสี่ยกของการแข่งขัน ออสตินามาพบกับนักชกจากบราซิลคือ วอชิงตัน ซิลวา และทำคะแนนได้ 2 คะแนน ซึ่งทั้งสองคะแนนเกิดขึ้นในยกที่สาม ขณะที่ซิลวาทำคะแนนรวมได้ 6 คะแนน ส่งผลให้ออสตินามาพ่ายแพ้ และซิลวาผ่านเข้าสู่รอบถัดไป

## อ้างอิง

ประเทศเฮติ
2008
ประเทศฮอนดูรัสในโอลิมปิกฤดูร้อน 2008

**[[ประเทศฮอนดูรัส]]** ส่งคณะนักกีฬาเข้าร่วมการแข่งขันโอลิมปิกฤดูร้อน 2008 ซึ่งจัดขึ้นที่ปักกิ่ง ประเทศจีน

## กรีฑา

;ชาย

;หญิง

## เรือพาย

;ชาย

คำอธิบายการผ่านเข้ารอบ: **FA** = รอบชิงชนะเลิศเอ (มีเหรียญ); **FB** = รอบชิงชนะเลิศบี (ไม่มีเหรียญ); **FC** = รอบชิงชนะเลิศซี (ไม่มีเหรียญ); **FD** = รอบชิงชนะเลิศดี (ไม่มีเหรียญ); **FE** = รอบชิงชนะเลิศอี (ไม่มีเหรียญ); **FF** = รอบชิงชนะเลิศเอฟ (ไม่มีเหรียญ); **SA/B** = รอบรองชนะเลิศเอ/บี; **SC/D** = รอบรองชนะเลิศซี/ดี; **SE/F** = รอบรองชนะเลิศอี/เอฟ; **QF** = รอบก่อนรองชนะเลิศ; **R** = รอบแก้ตัว

## ว่ายน้ำ

;ชาย

;หญิง

## เทควันโด

## อ้างอิง

ประเทศฮอนดูรัส
2008
ประเทศอิรักในโอลิมปิกฤดูร้อน 2008

**[[ประเทศอิรัก]]** เข้าร่วมการแข่งขันโอลิมปิกฤดูร้อน 2008 ซึ่งจัดขึ้นที่ ปักกิ่ง ประเทศจีน ระหว่างวันที่ 8–24 สิงหาคม ค.ศ. 2008 โดยจนถึงช่วงปลายเดือนกรกฎาคม มีนักกีฬาอิรักจำนวน 7 คน ได้แก่ นักพายเรือ 2 คน นักยกน้ำหนัก 1 คน นักวิ่งระยะสั้น 1 คน นักขว้างจักร 1 คน นักยูโด 1 คน และนักยิงธนู 1 คน ที่ผ่านการคัดเลือกเข้าแข่งขันใน 7 รายการ จาก 5 ชนิดกีฬาในโอลิมปิกฤดูร้อนที่ปักกิ่ง และมีนักกีฬาจำนวน 20 คนที่ผ่านการคัดเลือกเข้าแข่งขันใน [พาราลิมปิกฤดูร้อน 2008|พาราลิมปิกฤดูร้อน ปักกิ่ง 2008]] (ดู ประเทศอิรักในพาราลิมปิกฤดูร้อน 2008)

เมื่อวันที่ 24 กรกฎาคม ค.ศ. 2008 มีการประกาศว่าอิรักจะถูกห้ามเข้าร่วมการแข่งขันโอลิมปิก 2008 อย่างไรก็ตาม หลังจากการเจรจาเป็นเวลา 5 วัน คณะกรรมการโอลิมปิกสากลได้ยกเลิกคำสั่งห้ามดังกล่าว อย่างไรก็ดี นักกีฬาอิรัก 5 คนจากทั้งหมด 7 คน ไม่สามารถเข้าร่วมการแข่งขันได้เนื่องจากพลาดกำหนดเวลาการแข่งขัน ขณะที่ทีมพายเรือชายได้รับอนุญาตให้เข้าแข่งขันโดยสหพันธ์เรือพายนานาชาติ หลังจากที่เกาหลีเหนือ ปฏิเสธโควตาการแข่งขันพายเรือและโควตาดังกล่าวจึงถูกจัดสรรใหม่ให้อิรัก

ดังนั้น อิรักจึงมีนักกีฬาเข้าร่วมการแข่งขันทั้งหมด 4 คน ได้แก่ ไฮดาร์ นาซีร์ ในรายการขว้างจักร ดานา ฮุสเซน ในการแข่งขันวิ่งระยะสั้น และ ไฮดาร์ โนซาด กับ ฮัมซะฮ์ ฮุสเซน เจบูร์ ในรายการเรือพายกรรเชียงคู่ชาย

## กรีฑา

อิรักมีแผนส่ง ดานา ฮุสเซน นักวิ่งระยะสั้นซึ่งผ่านการคัดเลือกในรายการ 100 เมตร และ 200 เมตร อย่างไรก็ตาม ภายหลังการประกาศคำสั่งห้ามในระยะแรก แม้ว่าเธอจะได้รับการปลอบใจจากโค้ชของเธอ อับดุล เราะห์มาน ซึ่งยืนยันว่าเธอจะยังสามารถเข้าแข่งขันในโอลิมปิกฤดูร้อน 2012 ได้ แต่ฮุสเซนกล่าวว่า “ในสถานการณ์ที่เลวร้ายเช่นนี้ ใครจะบอกได้ว่าฉันจะยังมีชีวิตอยู่ถึงปี ค.ศ. 2012 หรือไม่?” ดานา ฮุสเซน เป็นนักกีฬาคนเดียวในทีมโอลิมปิกอิรักปี ค.ศ. 2008 ที่ฝึกซ้อมภายในประเทศซึ่งได้รับผลกระทบจากสงคราม และในท้ายที่สุด เธอได้ลงแข่งขันเพียงรายการวิ่ง 100 เมตรเท่านั้น ส่วน ไฮดาร์ นาซีร์ เป็นตัวแทนอิรักในการแข่งขันขว้างจักร

;ชาย

;หญิง

## อ้างอิง

ประเทศอิรัก
2008
ประเทศไอร์แลนด์ในโอลิมปิกฤดูร้อน 2008

ประเทศไอร์แลนด์เข้าร่วมการแข่งขันโอลิมปิกฤดูร้อน 2008 ซึ่งจัดขึ้นที่ปักกิ่ง ประเทศจีน นับเป็นโอลิมปิกฤดูร้อนครั้งที่ 19 ที่ไอร์แลนด์เข้าร่วมในฐานะประเทศภายใต้การดูแลของสหพันธ์โอลิมปิกไอร์แลนด์

## ผู้ได้รับเหรียญ

## กรีฑา

นักกีฬาชาวไอร์แลนด์จำนวน 16 คนผ่านการคัดเลือกเข้าแข่งขันใน 17 รายการของโอลิมปิกฤดูร้อนปี ค.ศ. 2008

;ชาย
;การแข่งขันลู่และถนน

;หญิง
;การแข่งขันลู่และถนน

## แบดมินตัน

## อ้างอิง

ประเทศไอร์แลนด์
2008
บซีเคบี

**บซีเคบี** () เป็นวงดนตรีสัญชาติจอร์เจีย สมาชิกวงประกอบด้วยจอร์จี ชิโอลาชวิลี, มารีอัม คีคูอาชวีลี, และมารีอัม ทาทูลาชวีลี พวกเขาเป็นที่รู้จักจากการเป็นตัวแทนของและชนะการประกวดเพลงจูเนียร์ยูโรวิชันปี 2008 ด้วยเพลง "บึซซ.." เมื่อสมาชิกมีอายุประมาณ 10 ขวบ นอกจากนี้ บซีเคบียังจะกลับมาเป็นตัวแทนของอีกครั้งในการประกวดเพลงยูโรวิชันปี 2026 ด้วยเพลง "ออนรีเพลย์"

## อาชีพ
บซีเคบีชนะการประกวดเพลงจูเนียร์ยูโรวิชันปี 2008 ซึ่งจัดขึ้นที่ลีมาซอล  ประเทศไซปรัส เมื่อวันที่ 22 พฤศจิกายน ค.ศ. 2008 ด้วยเพลง "บึซซ.." ด้วยคะแนน 154 คะแนน ระหว่างการแสดง พวกเขาสวมชุดที่มีลายทางสีดำและเหลืองคล้ายผึ้ง และพวกเขาร้องเพลงด้วยภาษาประดิษฐ์

บซีเคบีเข้าร่วมการแสดงชุดพิเศษใน ในฐานะผู้ชนะการประกวด ต่อมาใน พวกเขาได้เข้าร่วมพิธีเปิดของการประกวดในทบิลิซี นอกจากนี้ยังได้ทำการแสดงชุดพิเศษในฐานะผู้ชนะการประกวดใน ในเยเรวาน ประเทศอาร์มีเนีย และใน ด้วยเพลง "วีโดนต์สลีป"

## ผลงานเพลง
### ซิงเกิล

## อ้างอิง

## แหล่งข้อมูลอื่น
*

หมวดหมู่:บุคคลที่ยังมีชีวิตอยู่
หมวดหมู่:กลุ่มดนตรีสัญชาติจอร์เจีย
หมวดหมู่:วงกลุ่มสาม
หมวดหมู่:ผู้เข้าประกวดการประกวดเพลงจูเนียร์ยูโรวิชันปี 2008
หมวดหมู่:ผู้เข้าประกวดการประกวดเพลงยูโรวิชันปี 2026
หมวดหมู่:ผู้ชนะการประกวดเพลงจูเนียร์ยูโรวิชัน
ประเทศคิริบาสในโอลิมปิกฤดูร้อน 2008

**[[ประเทศคิริบาส]]** เข้าร่วมการแข่งขันโอลิมปิกฤดูร้อนเป็นครั้งที่สองในการแข่งขันโอลิมปิกฤดูร้อน 2008 ณ กรุงปักกิ่ง ประเทศจีน หลังจากการเข้าร่วมครั้งแรกในโอลิมปิกฤดูร้อน 2004 ที่กรุงเอเธนส์ ประเทศกรีซ ประเทศมีแผนจะส่งนักกีฬาเข้าร่วมการแข่งขันทั้งหมดสามคน ในสองชนิดกีฬา ได้แก่ กรีฑาและยกน้ำหนัก อย่างไรก็ตาม นักวิ่งหญิง ไคตินาโน มเวมเวอาตา ต้องถอนตัวเนื่องจากเจ็บป่วยหลังติดเชื้อ วัณโรค

## ภูมิหลัง
คิริบาสเริ่มมีความสนใจเข้าร่วมการแข่งขันโอลิมปิกตั้งแต่ทศวรรษ 1980 และต่อมาได้จัดตั้งคณะกรรมการโอลิมปิกแห่งชาติในปี ค.ศ. 2002 ซึ่งได้รับการรับรองจากคณะกรรมการโอลิมปิกสากล (ไอโอซี) ในปี ค.ศ. 2003 การแข่งขันโอลิมปิกครั้งแรกของคิริบาสคือในปี ค.ศ. 2004 จนถึงการแข่งขันครั้งนี้ คิริบาสยังไม่เคยได้รับเหรียญรางวัลโอลิมปิก

นักยกน้ำหนัก เดวิด คาโตอาเตา ทำหน้าที่เป็นผู้ถือธงชาติของคิริบาสในพิธีเปิดการแข่งขัน ส่วนผู้ถือธงชาติในพิธีปิดการแข่งขันคือ บิริมาคา เทคาเนน ประธานคณะกรรมการโอลิมปิกแห่งชาติคิริบาส

## กรีฑา

ไคตินาโน มเวมเวอาตา ล้มป่วยและไม่ได้เข้าร่วมการแข่งขันโอลิมปิก โดยได้รับการรักษาโรควัณโรคแทน การถอนตัวของเธอทำให้คิริบาสเหลือนักกีฬาเพียงคนเดียวในกีฬากรีฑา ราบังกากิ นาไว ลงแข่งขันในรายการวิ่งระยะ 100 เมตร และ 200 เมตร นาไวทำเวลาได้ดีที่สุดของฤดูกาลที่ 11.29 วินาที ในรอบแรกของการวิ่ง 100 เมตร แม้จะมีเวลาตอบสนองเร็วที่สุดในฮีต แต่เขาเข้าเส้นชัยเป็นอันดับสุดท้ายและไม่ผ่านเข้าสู่รอบถัดไป เขาไม่ได้ลงแข่งขันในรายการวิ่ง 200 เมตรด้วยเหตุผลที่ไม่ได้เปิดเผย

### คำอธิบายตาราง

## ยกน้ำหนัก

เดวิด คาโตอาเตา เป็นตัวแทนของคิริบาสในการแข่งขันยกน้ำหนัก รุ่นชาย 85 กิโลกรัม ของการแข่งขันโอลิมปิก โดยได้สิทธิ์เข้าร่วมจากไวลด์การ์ด เขาจบการแข่งขันในอันดับที่ 15 เหนือกว่า เทอร์เรนซ์ ดิกซี จากเซเชลส์ และนักกีฬาที่ไม่สามารถแข่งขันจบรายการอีกห้าคน

## อ้างอิง

ประเทศคิริบาส
2008
ประเทศกูราเซาในฟุตบอลโลก

กือราเซา จะผ่านเข้าสู่รอบสุดท้ายของฟุตบอลโลกเป็นครั้งแรกใน ค.ศ. 2026 เมื่อวันที่ 18 พฤศจิกายน ค.ศ. 2025 พวกเขาคว้าแชมป์กลุ่มในรอบคัดเลือกและผ่านเข้ารอบฟุตบอลโลก 2026ได้สำเร็จ ทำให้กือราเซากลายเป็นชาติที่มีขนาดเล็กที่สุดทั้งในด้านจำนวนประชากรและพื้นที่ที่สามารถผ่านเข้ารอบการแข่งขันฟุตบอลโลกรอบสุดท้ายได้ 

## สถิติ

:**ผลเสมอรวมถึงการแข่งขันในรอบน็อกเอาต์ที่ตัดสินด้วยการ[[การยิงลูกโทษ (กีฬาฟุตบอล)|ยิงลูกโทษ]].*

## อ้างอิง

หมวดหมู่:ฟุตบอลทีมชาติกูราเซา
ก
ซ่ง จู่เอ๋อร์

**ซ่งจู่ เอ๋อร์** (Song Zu Er) หรืออีกชื่อหนึ่งคือ ลู่ลู่ (Lulu) เป็นนักแสดงหญิงชาวจีนที่เริ่มต้นในวงการบันเทิงตั้งแต่อายุยังน้อย เธอเปิดตัวในวงการด้วยผลงานซีรีส์โทรทัศน์เรื่อง The Sea and Sky Boundless (2005) และก้าวเข้าสู่วงการภาพยนตร์เรื่องแรก You Are An Angel (2007) ซึ่งทำให้เธอเริ่มเป็นที่รู้จักในวงกว้าง 

## ประวัติ
ในปี 2005 เริ่มต้นในวงการบันเทิงตั้งแต่อายุยังน้อย เธอเปิดตัวในวงการด้วยผลงานซีรีส์โทรทัศน์เรื่อง The Sea and Sky Boundless และก้าวเข้าสู่วงการภาพยนตร์เรื่องแรกอย่าง You Are An Angel 

ในปี 2018 ซ่งจู่เอ๋อร์สามารถสอบเข้าศึกษาใน สถาบันภาพยนตร์ปักกิ่ง (Beijing Film Academy) ได้สำเร็จ ด้วยการสอบได้อันดับที่ 3 ของประเทศจากการสอบเข้ามหาวิทยาลัยระดับสูง สะท้อนถึงความสามารถด้านการแสดงและทักษะเชิงวิชาการของเธอ

ในปี 2020 เธอได้ร่วมแสดงสเก็ตช์ตลกในงาน CCTV New Year's Gala ซึ่งถือเป็นงานใหญ่ที่นักแสดงจีนหลายคนใฝ่ฝันจะได้ร่วม นับตั้งแต่ปี 2020 ครอบครัวของเธอเริ่มเข้ามาดูแลเรื่องการเงินและการบริหารจัดการส่วนตัวอย่างใกล้ชิด และเมื่อวันที่ 28 พฤศจิกายน 2022 สัญญาระหว่างซ่งจู่เอ๋อร์กับต้นสังกัดเดิม Xitian Film and Television ได้หมดลง  

## ผลงานการแสดง
### ซีรีส์

### ภาพยนตร์

## อ้างอิง

หมวดหมู่:บุคคลที่เกิดในปี พ.ศ. 2541
หมวดหมู่:นักแสดงหญิงชาวจีน
คานลอนเชอร์

**คานลอนเชอร์** หรือ **ลอนชิงแกนทรี** (launching gantry - LG) เป็นเครนสำหรับก่อสร้างแบบเคลื่อนที่ ที่เน้นออกแบบมาสำหรับงานก่อสร้างทางยกระดับหรือสะพาน โดยเน้นการก่อสร้างแบบเซกเมนต์ที่เป็นคอนกรีตชิ้นส่วนสำเร็จรูป โดยการทำงานจะเป็นการแขวนหิ้วชิ้นส่วนเพื่อรอพร้อมติดตั้ง ในระหว่างการติดตั้งตัวเครนจะวางไว้ที่น้ำหนักไว้ที่ตอม่อทั้งสองด้าน

ลักษณะการทำงานจะใช้สำหรับงานที่ไม่ต้องการติดตั้งนั่งร้านในการก่อสร้างที่มีการพาดข้ามสะพานและพร้อมรอเทคอนกรีตในรูปแบบของการคอนกรีตหล่อในที่

การใช้งานคานลอนเชอร์ใช้แก้ปัญหาในงานก่อสร้างที่ไม่กีดขวางบริเวณด้านล่าง และในบางกรณีมีการเพิ่มชิ้นส่วนฮินจ์เพื่อใช้ในงานพิเศษ

## อ้างอิง

หมวดหมู่:การก่อสร้าง
การแก้ไขชนกัน

**การแก้ไขชนกัน** () เป็นปัญหาทางคอมพิวเตอร์ที่อาจเกิดขึ้นเมื่อผู้แก้ไขหลายคนแก้ไขไฟล์เดียวกันและไม่สามารถรวมเข้าด้วยกันได้โดยไม่สูญเสียส่วนใดส่วนหนึ่งหรือทั้งหมดของการแก้ไขของแต่ละคน จะเกิดขึ้นเมื่อผู้แก้ไขได้รับสำเนาไฟล์เอกสารที่แชร์ไว้ เปลี่ยนแปลงสำเนา และพยายามบันทึกการเปลี่ยนแปลงลงในไฟล์ต้นฉบับ ซึ่งถูกแก้ไขโดยผู้แก้ไขคนอื่นหลังจากที่ได้รับสำเนาไปแล้ว

## การแก้ไขปัญหา
วิธีที่ง่ายที่สุดในการแก้ไขเหตุการณ์ชนกันของการแก้ไข คือการเพิกเฉยต่อการแก้ไขที่เกิดขึ้นในระหว่างนั้นและเขียนทับไฟล์ปัจจุบันลงไป แต่วิธีนี้อาจนำไปสู่การสูญเสียข้อมูลจำนวนมาก ดังนั้นจึงมักมีการใช้วิธีการอื่นเพื่อแก้ไขหรือป้องกันความขัดแย้งที่เกิดขึ้น ดังนี้:

* **การแก้ไขด้วยตนเอง (Manual resolution):** ผู้แก้ไขจะเป็นผู้พิจารณาว่าควรคงรุ่นใดไว้ และอาจนำการแก้ไขต่าง ๆ มาผสมผสานเข้ากับไฟล์รุ่นปัจจุบันด้วยตนเอง
* **การจัดเก็บ[[การสำรองข้อมูล|ข้อมูลสำรอง]] (Backups) หรือ[[การเปรียบเทียบไฟล์]] (File comparisons):** การเก็บข้อมูลของการแก้ไขแต่ละครั้งไว้ เพื่อให้ยังสามารถเข้าถึงไฟล์รุ่นก่อนหน้าได้แม้ว่าไฟล์ต้นฉบับจะถูกเขียนทับไปแล้วก็ตาม
* **[[การล็อกไฟล์]] (File locking):** เป็นการจำกัดให้มีผู้แก้ไขเพียงคนเดียวในแต่ละช่วงเวลาเพื่อป้องกันการแก้ไขชนกัน แกรี่ บี. เชลลี (Gary B. Shelly) นักเขียนด้านคอมพิวเตอร์ตั้งข้อสังเกตว่า ระบบวิกิ (Wiki) หลายระบบ "จะบล็อกผู้ที่พยายามแก้ไขหน้าเว็บนั้นไม่ให้สามารถทำได้ จนกว่าผู้ที่กำลังแก้ไขอยู่ในปัจจุบันจะบันทึกการเปลี่ยนแปลง หรือไม่ได้มีการใช้งานหน้าเว็บนั้นเป็นระยะเวลาหนึ่ง"
* **[[การผสาน (การควบคุมรุ่น)|การผสาน]] (Merge):** เป็นการพิจารณาว่าการแก้ไขนั้นเกิดขึ้นในส่วนที่ไม่เกี่ยวข้องกันของไฟล์หรือไม่ และทำการรวมข้อมูลเข้าด้วยกันโดยอัตโนมัติโดยไม่ต้องให้ผู้ใช้ดำเนินการเอง

## อ้างอิง

หมวดหมู่:มโนทัศน์วิกิ
หมวดหมู่:การควบคุมการปรับปรุงแก้ไข
รายชื่อมหาวิทยาลัยในประเทศเกาหลีเหนือ

มีวิทยาลัยและมหาวิทยาลัยมากกว่า 300 แห่งในเกาหลีเหนือ มหาวิทยาลัยและวิทยาลัยในเกาหลีเหนือถูกจำแนกออกเป็นมหาวิทยาลัยระดับส่วนกลางและวิทยาลัยท้องถิ่น มหาวิทยาลัยส่วนกลางบริหารและควบคุมโดยรัฐบาลกลาง (ระดับชาติ) ส่วนวิทยาลัยท้องถิ่นบริหารโดยรัฐบาลท้องถิ่น นอกจากนี้ ยังสามารถจำแนกออกเป็นวิทยาลัยสังคม วิทยาลัยพิเศษ และวิทยาลัยการทหาร วิทยาลัยพิเศษถูกจัดตั้งขึ้นโดยมีวัตถุประสงค์เพื่อสร้างผู้บริหารระดับสูง นักเรียนที่เพิ่งสำเร็จการศึกษาจากโรงเรียนมัธยมปลายไม่สามารถเข้าเรียนในวิทยาลัยพิเศษได้หากไม่มีประสบการณ์การทำงานในอุตสาหกรรมหรือฟาร์มสหกรณ์

## รายชื่อ

## ดูเพิ่ม
* รายชื่อมหาวิทยาลัยและวิทยาลัยในประเทศเกาหลีใต้
* มหาวิทยาลัยเกาหลี (ญี่ปุ่น)

## อ้างอิง

### เอกสารอ้างอิง
* 

## แหล่งข้อมูลอื่น
* Democratic People's Republic of Korea - Educational Establishment ()

*
หมวดหมู่:รายการที่เกี่ยวข้องกับการศึกษาในประเทศเกาหลีเหนือ
เกาหลีเหนือ
เกาหลีเหนือ
หมวดหมู่:รายชื่อองค์การที่ตั้งอยู่ในประเทศเกาหลีเหนือ
เซอู โซนานอร์เต

**กลุบอูนิโอนโซนานอร์เต** () เป็นสโมสรฟุตบอลสเปนที่ตั้งอยู่ในย่านเอลปีลาร์ มาดริด ซึ่งก่อตั้งใน ค.ศ. 1995 โดยแข่งใน และจัดการแข่งนัดเหย้าที่*โปลิเดปอร์ติโบลากาเบรรา*

## จากฤดูกาลหนึ่งสู่อีกฤดูกาลหนึ่ง

## อ้างอิง

## แหล่งข้อมูลอื่น
*  
* 
* 
* 
* 
* Soccerway team profile

หมวดหมู่:สโมสรฟุตบอลในมาดริด
ความสัมพันธ์ไทย–เติร์กเมนิสถาน

**ความสัมพันธ์ไทย–เติร์กเมนิสถาน** เป็นความสัมพันธ์ทวิภาคีระหว่างประเทศไทยและประเทศเติร์กเมนิสถาน ไทยและเติร์กเมนิสถานสถาปนาความสัมพันธ์ทางการทูตระหว่างกันเมื่อวันที่ 6 กรกฎาคม พ.ศ. 2535

## การค้าและการลงทุน
### การค้า
ในปี 2566 ไทยและเติร์กเมนิสถานมีมูลค่าการค้าระหว่างกัน 3.27 ล้านดอลลาร์สหรัฐ โดยไทยได้ดุลการค้า 3.21 ล้านดอลลาร์สหรัฐ

ในปี 2566 ไทยนำเข้าสินค้าจากทาจิกิสถานมูลค่า 872 ดอลลาร์สหรัฐ สินค้านำเข้าจากทาจิกิสถาน ได้แก่ เครื่องจักรไฟฟ้า ผลิตภัณฑ์สิ่งทอ ผลิตภัณฑ์ทำจากยาง เคมีภัณฑ์ กระดาษ และในปี 2566 ไทยส่งออกไปเติร์กเมนิสถานมูลค่า 3.24 ล้านดอลลาร์สหรัฐ สินค้าส่งออกสำคัญ ได้แก่ กระดาษ รถยนต์ เครื่องจักรกล เคมีภัณฑ์ และผลิตภัณฑ์ยาง

### การลงทุน
ในการเฉลิมฉลองครบรอบความสัมพันธ์ 20 ปีนหว่างเติร์กเมนิสสถาน–ไทย ในปี พ.ศ. 2556 นายเบอร์ดินิยาซ มยาติเยฟ รัฐมนตรีช่วยว่าการกระทรวงต่างประเทศเติร์กเมนิสถาน และนายบาตีร์ ยูซูบอฟ อธิบดีกรมเอเชีย–แปซิฟิก เดินทางเยือนไทย เพื่อเป็นการตอบแทนการเยือนเติร์กเมนิสถานของนายจุลพงษ์ โนนศรีชัย ผู้ช่วยรัฐมนตรีประจำกระทรวงการต่างประเทศเมื่อเดือนกันยายน พ.ศ. 2555 โดยระหว่างการเยือนไทยครั้งนี้ คณะผู้แทนเติร์กเมนิสถานได้เข้าพบหารือกับผู้บริหารระดับสูงของบริษัท ปตท.สผ. จำกัด (มหาชน) เพื่อหารือโอกาสความร่วมมือในด้านพลังงานกับไทย ซึ่งเติร์กเมนิสถานมีศักยภาพสูง จากการที่มีก๊าซธรรมชาติสำรองเป็นอันดับ 4 ของโลก แต่ยังขาดโครงสร้างพื้นฐานในการผลิตและส่งออก

### การเปรียบเทียบ
ในปี 2023  ประเทศเติร์กเมนิสถานอยู่อันดับที่ 96 ในดัชนีความซับซ้อนทางเศรษฐกิจ (ECI -0.69) และอันดับที่ 86 ในด้านการส่งออกรวม (15.3 พันล้านดอลลาร์สหรัฐ) ในปีเดียวกันนั้นประเทศไทยอยู่อันดับที่ 29 ในดัชนีความซับซ้อนทางเศรษฐกิจ (ECI 0.96) และอันดับที่ 25 ในด้านการส่งออกรวม (319 พันล้านดอลลาร์สหรัฐ)

ในปี 2023 ประเทศเติร์กเมนิสถานมีมูลค่าการส่งออก 15.3 พันล้านดอลลาร์สหรัฐ อยู่ในอันดับที่ 86 ของโลก ในขณะที่ประเทศไทยมีมูลค่าการส่งออก 319 พันล้านดอลลาร์สหรัฐ อยู่ในอันดับที่ 25 ของโลก

## หมายเหตุ

## อ้างอิง

หมวดหมู่:ความสัมพันธ์ทวิภาคีของประเทศไทย
หมวดหมู่:ความสัมพันธ์ทวิภาคีของประเทศเติร์กเมนิสถาน
ตำบลเกิ่นเอียน

**เกิ่นเอียน** () เป็นตำบลในจังหวัดกาวบั่ง ประเทศเวียดนาม

## ภูมิศาสตร์
ตำบลเกิ่นเอียนมีที่ตั้งทางภูมิศาสตร์ดังนี้:
*ทิศเหนือติดกับประเทศจีน
*ทิศใต้ติดกับตำบลทงนงและตำบลทัญล็อง
*ทิศตะวันออกติดกับตำบลเจื่องห่า
*ทิศตะวันตกติดกับตำบลซวนเจื่อง

## ประวัติ
ก่อนปี ค.ศ. 1966 ตำบลเกิ่นเอียนอยู่ในเขตของอำเภอห่ากว๋าง

ต่อมาในวันที่ 7 เมษายน ค.ศ. 1966 คณะรัฐมนตรีได้ออกมติเลขที่ 67-CP ให้โอนตำบลเกิ่นเอียนไปขึ้นตรงกับอำเภอทงนงที่จัดตั้งขึ้นใหม่

เมื่อวันที่ 10 มิถุนายน ค.ศ. 1981 รัฐบาลได้ออกมติเลขที่ 245-CP เรื่องการแบ่งตำบลเกิ่นเอียนออกเป็นสองตำบล คือ ตำบลเกิ่นเอียนและหวีกวาง
:*ตำบลเกิ่นเอียน ประกอบด้วยหมู่บ้านฮึงด่าย, ห่งมิญเทือง, ห่งมิญหะ และเกิ่นนง
:*ตำบลหวีกวาง ประกอบด้วยหมู่บ้านซายหวี และกวางจุง

เมื่อวันที่ 13 ธันวาคม ค.ศ. 2007 รัฐบาลได้ออกกฤษฎีกาเลขที่ 183/2007/NĐ-CP เรื่องจัดตั้งตำบลเกิ่นนง โดยแยกพื้นที่ธรรมชาติ 2,338 เฮกเตอร์ และประชากร 1,652 คน จากตำบลเกิ่นเอียน

เมื่อวันที่ 9 กันยายน ค.ศ. 2019 สภาประชาชนจังหวัดกาวบั่งได้ออกมติเลขที่ 27/NQ-HĐND ว่าด้วยการควบรวมหมู่บ้านและพื้นที่อยู่อาศัยในตำบลเกิ่นเอียนและตำบลหวีกวางของจังหวัดกาวบั่ง

วันที่ 10 มกราคม ค.ศ. 2020 คณะกรรมาธิการสามัญประจำสมัชชาแห่งชาติได้ออกมติเลขที่ 864/NQ-UBTVQH14 เรื่องการปรับโครงสร้างหน่วยการปกครองระดับอำเภอและตำบลในจังหวัดกาวบั่ง (มติดังกล่าวมีผลบังคับใช้เมื่อวันที่ 1 กุมภาพันธ์ ค.ศ. 2020) โดยมติดังกล่าวให้ยุบอำเภอทงนงเพื่อควบรวมพื้นที่และประชากรทั้งหมดกลับเข้ากับอำเภอห่ากว๋าง พร้อมทั้งให้ควบรวมตำบลหวีกวางกลับเข้าตำบลเกิ่นเอียนอีกครั้ง ส่งผลให้ตำบลเกิ่นเอียนมีหมู่บ้านย่อยรวม 14 แห่ง

เมื่อวันที่ 16 มิถุนายน ค.ศ. 2025 คณะกรรมาธิการสามัญประจำสมัชชาแห่งชาติได้ออกมติเลขที่ 1657/NQ-UBTVQH15 ว่าด้วยการจัดระเบียบหน่วยการปกครองระดับตำบลของจังหวัดกาวบั่ง ประจำปี 2025 โดยมีสาระสำคัญคือให้ทำการควบรวมพื้นที่และประชากรทั้งหมดของตำบลเกิ่นนง ตำบลเลืองทง และตำบลเกิ่นเอียน เข้าด้วยกันเพื่อจัดตั้งเป็นตำบลใหม่ใช้ชื่อว่าตำบลเกิ่นเอียน

## อ้างอิง

หมวดหมู่:ตำบลในจังหวัดกาวบั่ง
หมวดหมู่:สถานที่ที่มีประชากรในจังหวัดกาวบั่ง
หมวดหมู่:เขตแดนจีน–เวียดนาม
ตำบลกัญเติน

**กัญเติน** () เป็นตำบลในจังหวัดกาวบั่ง ประเทศเวียดนาม

## ภูมิศาสตร์
ตำบลกัญเตินมีที่ตั้งทางภูมิศาสตร์ดังนี้:
*ทิศเหนือติดกับแขวงเตินซาง
*ทิศใต้ติดกับตำบลหลั่งเซิน
*ทิศตะวันออกติดกับตำบลกีมด่งและตำบลดงเค
*ทิศตะวันตกติดกับตำบลบักดั่งและตำบลมิญเติม

## ประวัติ
หลังปี ค.ศ. 1975 ตำบลกัญเตินเป็นตำบลหนึ่งในอำเภอถักอาน

เมื่อวันที่ 9 กันยายน ค.ศ. 2019 สภาประชาชนจังหวัดกาวบั่งได้ออกมติเลขที่ 27/NQ-HĐND ว่าด้วยการควบรวมหมู่บ้านและพื้นที่อยู่อาศัยในจังหวัดกาวบั่ง

เมื่อวันที่ 16 มิถุนายน ค.ศ. 2025 คณะกรรมาธิการสามัญประจำสมัชชาแห่งชาติได้ออกมติเลขที่ 1657/NQ-UBTVQH15 ว่าด้วยการจัดระเบียบหน่วยการปกครองระดับตำบลของจังหวัดกาวบั่ง ประจำปี 2025 โดยมีสาระสำคัญคือให้ทำการควบรวมพื้นที่และประชากรทั้งหมดของตำบลดึ๊กทง และตำบลกัญเติน เข้าด้วยกันเพื่อจัดตั้งเป็นตำบลใหม่ใช้ชื่อว่าตำบลกัญเติน

## อ้างอิง

หมวดหมู่:ตำบลในจังหวัดกาวบั่ง
หมวดหมู่:สถานที่ที่มีประชากรในจังหวัดกาวบั่ง
ความสัมพันธ์ไทย–ตองงา

**ความสัมพันธ์ไทย–ตองงา** เป็นความสัมพันธ์ทวิภาคีระหว่างประเทศไทยและประเทศตองงา โดยสถาปนาความสัมพันธ์ทางการทูตซึ่งกันและกันเมื่อวันที่ 27 มกราคม พ.ศ. 2537 และตั้งสถานเอกอัครราชทูตไทยประจำตองงา ณ กรุงเวลลิงตัน

ไทยและตองงามีความร่วมมือกันโดยมีการทำโครงการความร่วมมือ ไทย–ตองงาเพื่อพัฒนาแปลงเกษตรกรรมตามหลักปรัชญาของเศรษฐกิจพอเพียงในพื้นที่

## การเยือน
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เคยเสด็จพระราชดำเนินในนามประเทศไทยไปเยือนตองงา ในปี พ.ศ. 2539 และ พ.ศ. 2551 และสมเด็จพระราชาธิบดีทูโพที่ 6 แห่งตองงา เคยเสด็จพระราชดำเนินเยือนประเทศไทยเป็นการส่วนพระองค์ในหลายวโรกาส

และเมื่อวันที่ 16–18 สิงหาคม พ.ศ. 2568 นายไพศาล หรูพาณิชยกิจ รองปลัดกระทรวงการต่างประเทศ พร้อมคณะ เดินทางเยือนราชอาณาจักรตองงา เพื่อกระชับความสัมพันธ์ทวิภาคีและขับเคลื่อนความร่วมมือเพื่อการพัฒนาระหว่างสองประเทศ

## การค้า
ในปี 2561 มูลค่าการค้ารวมอยู่ที่ 2.28 ล้านดอลลาร์สหรัฐ ไทยส่งออกมูลค่า 2.28 ล้านดอลลาร์สหรัฐ (รถยนต์และส่วนประกอบ เครื่องนุ่งห่ม ผลิตภัณฑ์พลาสติก หม้อแบตเตอรี่และส่วนประกอบ รองเท้าและชิ้นส่วน)

โดยในปี 2562 ประเทศไทยนำเข้าสินค้าจากตองงามูลค่า 1,511 บาทซึ่งลดลงจากปีก่อนหน้าร้อยละ 94.22

ตามข้อมูลการค้าระหว่างประเทศ COMTRADE ของสหประชาชาติ ระบุว่า การนำเข้าของตองงาจากประเทศไทยมีมูลค่า 3.77 ล้านดอลลาร์สหรัฐในปี 2566 และในปี 2567 ไทยมีการนำเข้าสินค้าจากตองงาคิดเป็นมูลค่า 2,750 ดอลลาร์สหรัฐ โดยสินค้านำเข้าหลักคือปลา กุ้ง หอย และสัตว์ไม่มีกระดูกสันหลังในน้ำ และในกลุ่มสัตว์ทะเลนี้ ไทยนำเข้าปลาเป็นมูลค่า 1,500 ดอลลาร์

## ด้านอื่น ๆ
### การท่องเที่ยว
เมื่อปี 2565 มีนักท่องเที่ยวจากตองงาเดินทางเข้าไทย 39 คน ซึ่งเพิ่มขึ้นจากปี 2564 จำนวน 4 คน

## อ้างอิง

หมวดหมู่:ความสัมพันธ์ทวิภาคีของประเทศไทย
หมวดหมู่:ความสัมพันธ์ทวิภาคีของประเทศตองงา
ตำบลโกบา

**โกบา** () เป็นตำบลในจังหวัดกาวบั่ง ประเทศเวียดนาม

## ภูมิศาสตร์
ตำบลโกบามีที่ตั้งทางภูมิศาสตร์ดังนี้:
*ทิศเหนือติดกับประเทศจีน
*ทิศใต้ติดกับตำบลบ๋าวหลัก
*ทิศตะวันออกติดกับตำบลคั้ญซวนและแม่น้ำเกิม
*ทิศตะวันตกติดกับตำบลก๊กป่าง

## ประวัติ
หลังปี ค.ศ. 1975 ตำบลโกบาเป็นตำบลหนึ่งในอำเภอบ๋าวลัก

วันที่ 10 มิถุนายน ค.ศ. 1981 คณะรัฐมนตรีได้ออกมติเลขที่ 245-CP ว่าด้วยการแยกหมู่บ้านย่อยออกจากตำบลโกบา เพื่อควบรวมเข้าเป็นส่วนหนึ่งของตำบลเทืองห่า

วันที่ 16 มิถุนายน ค.ศ. 2025 คณะกรรมาธิการสามัญประจำสมัชชาแห่งชาติได้ออกมติเลขที่ 1657/NQ-UBTVQH15 ว่าด้วยการจัดระเบียบหน่วยการปกครองระดับตำบลของจังหวัดกาวบั่ง ประจำปี 2025 โดยมีสาระสำคัญคือให้ทำการควบรวมพื้นที่และประชากรทั้งหมดของเมืองบ๋าวหลัก ตำบลบ๋าวตว่าน และตำบลห่งจิ  เข้าด้วยกันเพื่อจัดตั้งเป็นตำบลใหม่ใช้ชื่อว่าตำบลบ๋าวหลัก

## อ้างอิง

หมวดหมู่:ตำบลในจังหวัดกาวบั่ง
หมวดหมู่:สถานที่ที่มีประชากรในจังหวัดกาวบั่ง
หมวดหมู่:เขตแดนจีน–เวียดนาม
เพชฌฆาตหน้าเป็น

**เพชฌฆาตหน้าเป็น** เป็นภาพยนตร์ไทยแนวโลดโผน ขนาด 35 มม. พากย์เสียงในฟิล์ม ปี พ.ศ. 2525 สร้างโดยมีคุณสุตภาพยนตร์ กำกับโดยชาย มีคุณสุต ซึ่งร่วมแสดงรับเชิญในบท ร้อยตำรวจโทบุญมั่น นำแสดงโดยสรพงศ์ ชาตรี, มยุรา เศวตศิลา, วิฑูรย์ กรุณา, พอเจตน์ แก่นเพชร, เศรษฐา ศิระฉายา, อุเทน บุญยงค์, โกวิท วัฒนกุล และเปี๊ยก มีคุณสุต เข้าฉายครั้งแรกเมื่อวันที่ 18 กันยายน พ.ศ. 2525

## เนื้อเรื่อง
เพลิง แผ่นดินทอง (สรพงศ์ ชาตรี) อดีตนักเลงชื่อดัง เดินทางกลับบ้านเกิดที่สินปูนหลังพ้นโทษจำคุกยาวนานถึง 6 ปี เขาได้รับข่าวร้ายจาก แพน แผ่นดินทอง (วิฑูรย์ กรุณา) น้องชายคนเล็กว่า พัน แผ่นดินทอง ผู้เป็นพ่อถูก เสือวง (หมี หมัดแม่น) ลูกน้องคนสนิทของ นายใหญ่ (เปี๊ยก มีคุณสุต) ผู้มีอิทธิพลจากต่างถิ่นที่เข้ามามีอิทธิพลในสินปูน สังหารอย่างโหดเหี้ยม เหตุเพราะนายใหญ่ต้องการฮุบที่ดินของตระกูลแผ่นดินทอง ซึ่งมีแร่ล้ำค่าจำนวนมหาศาลที่สามารถสร้างความมั่งคั่งให้เขาได้

ขณะเดียวกัน พวง แผ่นดินทอง (ครรชิต ขวัญประชา) พี่ชายคนโตกลับถลำลึก กลายเป็นผีพนัน ขี้เหล้า และยอมทำงานรับใช้ศัตรูอย่างนายใหญ่ สภาพครอบครัวที่แตกสลายและความแค้นที่สุมอก กลายเป็นชนวนให้เพลิงต้องเผชิญหน้ากับอำนาจมืดที่เข้าครอบงำบ้านเกิดเมืองนอน

สองพี่น้องจึงจับมือกันลุกขึ้นต่อสู้เพื่อโค่นล้มอิทธิพลของนายใหญ่ ผู้ซึ่งมีสายสัมพันธ์แนบแน่นกับ กำนันเชิง (สุรชัย ดิลกวิลาศ) ถึงขั้นยกลูกชายคือ ชาคริต (ชาคริต พานิชกุล) ให้หมั้นหมายกับ มยุรี ลูกสาวของนายใหญ่ เพื่อผูกผลประโยชน์และอำนาจเข้าด้วยกัน

การต่อสู้ของเพลิงและแพนไม่ได้โดดเดี่ยว พวกเขาได้รับแรงสนับสนุนจาก วิน (พอเจตน์ แก่นเพชร) เพื่อนสนิทของเพลิงสมัยต้องโทษอยู่ในคุก, มะลิ (มยุรา เศวตศิลา) ลูกสาวของผู้ใหญ่แม้น (สุคนธ์ คิ้วเหลี่ยม) รวมถึง มหาฉ่ำ (เศรษฐา ศิระฉายา) อดีตมหาที่เพิ่งลาสิกขาออกมา เพราะมีความแค้นต่อ หิน (อุเทน บุญยงค์) หัวหน้าโจรผู้หลบหนีคดีและเข้ามาอยู่ใต้อำนาจของนายใหญ่

## นักแสดง

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2525
หมวดหมู่:ภาพยนตร์โลดโผนไทย
หมวดหมู่:ภาพยนตร์โดยมีคุณสุตภาพยนตร์
หมวดหมู่:ภาพยนตร์ที่กำกับโดย ชาย มีคุณสุต
หมวดหมู่:ภาพยนตร์ไทยในคริสต์ทศวรรษ 1980
หมวดหมู่:ภาพยนตร์ภาษาไทยในคริสต์ทศวรรษ 1980
หมวดหมู่:ภาพยนตร์ที่ถ่ายทำใน 35 มม.
แบบทดสอบวิลล์ สมิธกินสปาเกตตี

แบบทดสอบ**วิลล์ สมิธกินสปาเกตตี** เป็นเกณฑ์มาตรฐานที่ไม่เป็นทางการภายในชุมชนปัญญาประดิษฐ์ ใช้เพื่อประเมินความสามารถของโมเดลวิดีโอแบบสร้างภาพ (Generative Video Models) ในการแสดงผลการกระทำและสีหน้าของมนุษย์อย่างสมจริง โดยมีต้นกำเนิดมาจากวิดีโอที่สร้างโดยเอไอ ซึ่งเผยแพร่อย่างกว้างขวางใน ค.ศ. 2023 โดยเป็นภาพเคลื่อนไหวของวิลล์ สมิธ นักแสดง กำลังกินสปาเกตตีอย่างไม่เป็นธรรมชาติ ตั้งแต่นั้นมา การทดสอบนี้จึงถูกใช้เป็นจุดอ้างอิงที่ไม่เป็นทางการเพื่อแสดงให้เห็นถึงความสามารถและข้อจำกัดของเนื้อหาวิดีโอที่สร้างโดยเอไอ

## ต้นตอ
เมื่อวันที่ 23 มีนาคม ค.ศ. 2023 ผู้ใช้เรดดิต /u/chaindrop แบ่งปันวิดีโอที่เอไอสร้างขึ้นชื่อ "วิลล์ สมิธกินสปาเกตตี" (Will Smith eating spaghetti) ในซับเรดดิต /r/StableDiffusion สร้างขึ้นโดยใช้เครื่องมือแปลงข้อความเป็นวิดีโอของ ModelScope คลิปดังกล่าวแสดงภาพวิลล์ สมิธ นักแสดงที่กำลังกินสปาเก็ตตี้ในรูปแบบที่บิดเบี้ยวและเหนือจริง วิดีโอได้รับความสนใจอย่างรวดเร็วเนื่องจากภาพที่แปลกประหลาด โดยลักษณะใบหน้าของสมิธเปลี่ยนไปอย่างคาดเดาไม่ได้ และท่าทางการกินของเขาก็ดูไม่เป็นธรรมชาติ ลักษณะที่น่าสะพรึงกลัวของวิดีโอนำไปสู่การแชร์และการอภิปรายอย่างกว้างขวางในแพลตฟอร์มสื่อสังคม

## แพร่กระจาย
วิดีโอต้นฉบับกลายเป็นไวรัลและกระตุ้นให้ชาวเน็ตทำการล้อเลียนและการตีความใหม่มากมาย ในเดือนกุมภาพันธ์ ค.ศ. 2024 วิลล์ สมิธเองก็ตามกระแสด้วยการโพสต์วิดีโอล้อเลียนบนอินสตาแกรม เลียนแบบคลิปที่สร้างโดยเอไอ และเขียนคำบรรยายว่า "นี่มันจะมากเกินไปแล้ว!" ("This is getting out of hand!")

## การใช้เป็นเกณฑ์มาตรฐาน

ข้อความนี้กลายเป็นเกณฑ์มาตรฐานสำหรับการประเมินความสมจริงและความสอดคล้องของวิดีโอที่สร้างโดยเอไอ เมื่อแบบจำลองภาษาขนาดใหญ่พัฒนาขึ้น นักพัฒนาและผู้ใช้รายอื่น ๆ ใช้การทดสอบนี้เพื่อระบุการปรับปรุง ในเดือนพฤษภาคม ค.ศ. 2025 Veo 3 ของ Google ซึ่งเป็นเครื่องมือสร้างวิดีโอเอไอ ได้สร้างเวอร์ชันของการทดสอบที่แสดงให้เห็นถึงการปรับปรุงที่สำคัญในด้านความแม่นยำของใบหน้า ความลื่นไหลของการเคลื่อนไหว และการซิงโครไนซ์เสียง แม้จะมีการปรับปรุงแล้ว ผู้ชมก็ยังสังเกตเห็นความไม่สอดคล้องกันเล็กน้อย เช่น เอฟเฟกต์เสียงกรุบกรอบผิดปกติที่มาพร้อมกับการกินสปาเก็ตตี

## ดูเพิ่ม
* เอไอสล็อป
* สื่อลวงลึก
* สื่อสังเคราะห์
* Human image synthesis
* โครงข่ายปฏิปักษ์ก่อกำเนิด

## อ้างอิง

หมวดหมู่:บทความที่มีคลิปวิดีโอ
หมวดหมู่:การวัดเปรียบเทียบสมรรถนะของคอมพิวเตอร์
หมวดหมู่:อาหารและเครื่องดื่มในวัฒนธรรมร่วมสมัย
หมวดหมู่:สปาเกตตี
หมวดหมู่:วิลล์ สมิธ
ประเทศคีร์กีซสถานในโอลิมปิกฤดูร้อน 2008

ประเทศคีร์กีซสถาน เข้าร่วมการแข่งขันกีฬาโอลิมปิกฤดูร้อน 2008 ซึ่งจัดขึ้นที่ปักกิ่ง สาธารณรัฐประชาชนจีน ระหว่างวันที่ 8–24 สิงหาคม ค.ศ. 2008

## ผู้ได้รับเหรียญรางวัล

## กรีฑา

;ชาย
;รายการลู่และถนน

;หญิง
;รายการลู่และถนน

;รายการลาน

## อ้างอิง

ประเทศคีร์กีซสถาน
2008
ประเทศลาวในโอลิมปิกฤดูร้อน 2008

**[[ประเทศลาว]]** เข้าร่วมการแข่งขันในกีฬาโอลิมปิกฤดูร้อน 2008 ที่ปักกิ่ง ประเทศจีน โดยคณะกรรมการโอลิมปิกแห่งชาติลาว

นักกีฬาทั้งหมด 4 คน ประกอบด้วยชาย 2 คน และหญิง 2 คน เป็นตัวแทนประเทศลาวเข้าร่วมการแข่งขันในกีฬา 2 ชนิด ได้แก่ กรีฑา และ ว่ายน้ำ

## ผู้เข้าแข่งขัน
นักกีฬาทั้งหมด 4 คน เป็นตัวแทนประเทศลาวเข้าร่วมการแข่งขันในกีฬาโอลิมปิกฤดูร้อน 2008 ที่ปักกิ่ง ประเทศจีน ในกีฬา 2 ชนิด

## กรีฑา

นักกีฬาลาวจำนวน 2 คน เข้าร่วมการแข่งขันกรีฑา ได้แก่ ฟิไลแล็ก สักปะเสิด ในการแข่งขันวิ่ง 100 เมตร หญิง และ ซุกสะวัน ตนสักเทวา ในการแข่งขันวิ่ง 100 เมตร ชาย

การแข่งขันรอบคัดเลือกวิ่ง 100 เมตร ชาย จัดขึ้นเมื่อวันที่ 15 สิงหาคม ค.ศ. 2008 ตนสักเทวาเข้าเส้นชัยเป็นอันดับที่ 8 ในฮีตของตน ด้วยเวลา 11.51 วินาที และไม่ผ่านเข้าสู่รอบก่อนรองชนะเลิศ

การแข่งขันรอบคัดเลือกวิ่ง 100 เมตร หญิง จัดขึ้นเมื่อวันที่ 16 สิงหาคม ค.ศ. 2008 สักปะเสิดเข้าเส้นชัยเป็นอันดับที่ 9 ในฮีตของตน ด้วยเวลา 13.86 วินาที และไม่ผ่านเข้าสู่รอบก่อนรองชนะเลิศ ต่อมาผลการแข่งขันได้รับการปรับเป็นอันดับที่ 8 ภายหลัง เทซด์ฌาน ไนโมวา ถูกตัดสิทธิ์จากการแทรกแซงกระบวนการควบคุมการใช้สารกระตุ้น

## ว่ายน้ำ

นักกีฬาลาวจำนวน 2 คน เข้าร่วมการแข่งขันว่ายน้ำ ได้แก่ เทพพิทักษ์ จินดาวง ในการแข่งขันฟรีสไตล์ 50 เมตร ชาย และ วิลัยพอน วงพะจัน ในการแข่งขันฟรีสไตล์ 50 เมตร หญิง

การแข่งขันรอบคัดเลือกฟรีสไตล์ 50 เมตร ชาย จัดขึ้นเมื่อวันที่ 14 สิงหาคม ค.ศ. 2008 จินดาวงเข้าเส้นชัยเป็นอันดับที่ 1 ในฮีตของตน ด้วยเวลา 29.31 วินาที ซึ่งไม่เพียงพอที่จะผ่านเข้าสู่รอบรองชนะเลิศ

การแข่งขันรอบคัดเลือกฟรีสไตล์ 50 เมตร หญิง จัดขึ้นเมื่อวันที่ 15 สิงหาคม ค.ศ. 2008 วงพะจันเข้าเส้นชัยเป็นอันดับที่ 5 ในฮีตของตน ด้วยเวลา 34.79 วินาที ซึ่งไม่เพียงพอที่จะผ่านเข้าสู่รอบรองชนะเลิศ

## อ้างอิง

ประเทศลาว
2008
ตำบลก๊กป่าง

**ก๊กป่าง** () เป็นตำบลในจังหวัดกาวบั่ง ประเทศเวียดนาม

## ภูมิศาสตร์
ตำบลก๊กป่างมีที่ตั้งทางภูมิศาสตร์ดังนี้:
*ทิศเหนือติดกับประเทศจีน
*ทิศใต้ติดกับตำบลบ๋าวหลักและตำบลลี้บน
*ทิศตะวันออกติดกับตำบลโกบา
*ทิศตะวันตกติดกับตำบลเตวียนกวาง

ตำบลก๊กป่างมีทางหลวงจังหวัดหมายเลข 217 ตัดผ่านทางตอนใต้ของตำบล

## ประวัติ
หลังปี ค.ศ. 1975 ตำบลก๊กป่างเป็นตำบลหนึ่งในอำเภอบ๋าวหลัก

วันที่ 9 กันยายน ค.ศ. 2019 สภาประชาชนจังหวัดกาวบั่งได้ออกมติเลขที่ 27/NQ-HĐND ว่าด้วยการควบรวมและการเปลี่ยนชื่อหมู่บ้านและพื้นที่อยู่อาศัยในจังหวัดกาวบั่ง

ต่อมาในวันที่ 16 มิถุนายน ค.ศ. 2025 คณะกรรมาธิการสามัญประจำสมัชชาแห่งชาติได้ออกมติเลขที่ 1657/NQ-UBTVQH15 ว่าด้วยการจัดระเบียบหน่วยการปกครองระดับตำบลของจังหวัดกาวบั่ง ประจำปี 2025 โดยมีสาระสำคัญคือให้ทำการควบรวมพื้นที่และประชากรทั้งหมดของตำบลดึ๊กหั่ญ และตำบลก๊กป่าง เข้าด้วยกันเพื่อจัดตั้งเป็นตำบลใหม่ใช้ชื่อว่าตำบลก๊กป่าง

## อ้างอิง

หมวดหมู่:ตำบลในจังหวัดกาวบั่ง
หมวดหมู่:สถานที่ที่มีประชากรในจังหวัดกาวบั่ง
หมวดหมู่:เขตแดนจีน–เวียดนาม
ประเทศลัตเวียในโอลิมปิกฤดูร้อน 2008

**[[ประเทศลัตเวีย]]** เข้าร่วมการแข่งขันกีฬาโอลิมปิกฤดูร้อน 2008 ณ ปักกิ่ง สาธารณรัฐประชาชนจีน โดยมีคณะกรรมการโอลิมปิกแห่งชาติลัตเวียเป็นผู้ดูแลการส่งนักกีฬา

ลัตเวียส่งนักกีฬาทั้งหมด 47 คน ประกอบด้วยนักกีฬาชาย 29 คน และนักกีฬาหญิง 18 คน เข้าร่วมการแข่งขันใน 11 ชนิดกีฬา ได้แก่ กรีฑา บาสเกตบอล พายเรือแคนู จักรยาน ยูโด ปัญจกีฬาสมัยใหม่ ยิงปืน ว่ายน้ำ เทนนิส วอลเลย์บอล และยกน้ำหนัก

ลัตเวียได้รับเหรียญรางวัลรวมทั้งสิ้น 3 เหรียญ จากผลงานของ มาริส ชตรอมแบร์กส์ ที่คว้าเหรียญทองจากการแข่งขันบีเอ็มเอ็กซ์ ชาย ไอนาร์ส โควาลส์ ที่คว้าเหรียญเงินจากการแข่งขันพุ่งแหลน ชาย และ วิกตอร์ส เชอร์บาทิห์ส ที่คว้าเหรียญทองแดงจากการแข่งขันยกน้ำหนัก รุ่นมากกว่า 105 กิโลกรัม ชาย

## ผู้เข้าแข่งขัน
ลัตเวียส่งนักกีฬาทั้งหมด 47 คน เข้าร่วมการแข่งขันกีฬาโอลิมปิกฤดูร้อน 2008 ณ ปักกิ่ง สาธารณรัฐประชาชนจีน ใน 11 ชนิดกีฬา

## ผู้ได้รับเหรียญรางวัล

ลัตเวียได้รับเหรียญรางวัลรวมทั้งสิ้น 3 เหรียญ จากการแข่งขันครั้งนี้

## กรีฑา

ลัตเวียส่งนักกีฬากรีฑาทั้งหมด 17 คน เข้าร่วมการแข่งขัน ได้แก่ โรนัลด์ส อารายส์ โยลันตา ดูคูเร ไอกา กราบุสเต อิงกุส ยาเนวิกส์ ยานิส คาร์ลิวานส์ อิกอร์ส คาซาเควิชส์ ไอนาร์ส โควาลส์ ดมิตริยส์ มิลเควิชส์ สตานิสลาฟส์ โอลิยาร์ส ซินตา โอโซลินา อินนา โปลุชกินา เอริกส์ รากส์ อิกอร์ส โซโคลอฟส์ มาริส อูร์ตานส์ วาดิมส์ วาซิเลฟสกิส วาเลริยส์ โฌลเนโรวิชส์ และ อีวา ซุนดา

; ชาย
; ประเภทลู่และถนน

; ประเภทลาน

; หญิง
; ประเภทลู่และถนน

; ประเภทลาน

 นักกีฬาที่เข้าเส้นชัยอันดับที่สอง คือ ลยูดมิล่า บลอนสกา จากยูเครน ตรวจพบสารต้องห้าม ทั้งการทดสอบตัวอย่าง A และ B ให้ผลเป็นบวก ส่งผลให้บลอนสกาถูกริบเหรียญเงิน และกราบุสเตขยับอันดับขึ้นหนึ่งอันดับ

## อ้างอิง

ประเทศลัตเวีย
2008
เด็กใหม่ The Reset

***เด็กใหม่ The Reset*** (Girl from Nowhere: The Reset) เป็นละครโทรทัศน์ไทยแนวลึกลับและระทึกขวัญ สร้างสรรค์โดยสตูดิโอจิงเจอซ์และภาพดีทวีสุข โดยเป็นผลงานในลักษณะการสร้างและตีความใหม่ของแฟรนไชส์ต้นฉบับเรื่อง *[[เด็กใหม่]]* นำแสดงโดยรีเบคก้า แพทรีเซีย อาร์มสตรอง ในบทบาทตัวละครนำแนนโน๊ะ ออกอากาศครั้งแรกเมื่อวันที่ 7 มีนาคม พ.ศ. 2569

## เรื่องย่อ
ละครเล่าเรื่องของแนนโน๊ะ เด็กสาวลึกลับที่ย้ายเข้าไปเรียนตามโรงเรียนต่าง ๆ ในประเทศไทย โดยเธอมีบทบาทในการเปิดโปงคำโกหก ความจริงที่ถูกปกปิด และความล้มเหลวทางศีลธรรมของทั้งนักเรียนและบุคลากรในโรงเรียน *เด็กใหม่ The Reset* ไม่ใช่ภาคต่อของฤดูกาลก่อนหน้า แต่เป็นเรื่องราวเดี่ยวที่เกิดขึ้นในจักรวาลใหม่ ตัวละครแนนโน๊ะในเวอร์ชันนี้ไม่รู้จักหรือมีความเชื่อมโยงกับตัวละครจากฤดูกาลก่อนหน้าแต่อย่างใด โดยมีคำกล่าวประชาสัมพันธ์ของละครคือ "เมื่อความชั่วสาดใส่ทุกวัน แนนโน๊ะจึงต้องกลับมา"

## ตัวละคร
### ตัวละครหลัก
;แนนโน๊ะ
:รับบทโดย รีเบคก้า แพทรีเซีย อาร์มสตรอง
:ตัวนำเรื่อง หญิงสาวที่มีลักษณะคล้ายหญิงในวัยมัธยมปลาย ผู้มีบุคลิกลึกลับที่ไม่มีใครรู้ว่าเธอเป็นใครมาจากไหน แต่ชอบย้ายโรงเรียนใหม่และเป็นเด็กใหม่อยู่ทุกที่ทุกแห่ง ทุกโรงเรียนที่เธอไป จะมีเรื่องราวที่ไม่เหมือนเดิม มีพลังและต้นกำเนิดที่ยังเป็นปริศนา ทำหน้าที่เป็นผู้ชี้แนะและผู้ลงโทษมนุษย์ที่ซ่อนความลับหรือการกระทำบางสิ่งบางอย่างโดยไม่คิดถึงผลที่จะตามมา ตัวตนของเธอไม่ได้ดีหรือเลว เพราะดูเหมือนเธอจะลงโทษทุกคนเท่า ๆ กัน
:ลักษณะเด่นของแนนโน๊ะคือมีทรงผมยาวแสกหน้าโดยมีหน้าผากรูปหัวใจเป็นเอกลักษณ์หลัก
:*ทั้งนี้รีเบคก้าคือผู้ที่รับบทต่อจากชิชา อมาตยกุล ผู้รับบทเป็นแนนโน๊ะในสองฤดูกาลแรก

### ตัวละครสมทบ
;สกาย
:รับบทโดย พฤฒิชัย รวยฟูพันธ์
: ปรากฏตัวตั้งแต่ตอนที่ 1 นักเรียนชายที่ถูกจอมพลกลั่นแกล้งอย่างหนัก และต้องการที่อยากจะเอาคืนจอมพลด้วยการตามหาแนนโน๊ะเพื่อช่วยแก้ไขปัญหาที่ทำให้เขาต้องตกอยู่ในสภาพนี้ อย่างไรก็ตามสกายเป็นบุคคลเดียวที่สืบหาตัวแนนโน๊ะได้และรู้ทุกความเคลื่อนไหวของแนนโน๊ะในเหตุการณ์ต่างๆ โดยจุดประสงค์ของเขายังเป็นปริศนา

## การผลิต
ละครเรื่องนี้อำนวยการสร้างโดยสตูดิโอเซาเออร์บางกอก โดยละครต้นฉบับออกอากาศฤดูกาลแรกในปี พ.ศ. 2561 และฤดูกาลที่สองใน พ.ศ. 2564 แฟรนไชส์ดังกล่าวได้รับความนิยมอย่างกว้างขวางทั้งในประเทศไทยและในต่างประเทศ อาทิ เวียดนามและฟิลิปปินส์

เมื่อวันที่ 12 มกราคม พ.ศ. 2569 บัญชีสื่อสังคมอย่างเป็นทางการของละครได้เผยแพร่ภาพใบปิดประชาสัมพันธ์ตัวอย่างละคร ซึ่งเป็นภาพของนักแสดงนำคนใหม่จากด้านหลัง สวมเครื่องแบบนักเรียนอันเป็นเอกลักษณ์ของตัวละคร พร้อมคำบรรยายที่สื่อถึง "นักเรียนใหม่" และ "จักรวาลใหม่" ต่อมาในวันที่ 14 มกราคม พ.ศ. 2569 ได้มีการเปิดเผยตัวตนของนักแสดงนำคนใหม่อย่างเป็นทางการ

## การออกอากาศ
*เด็กใหม่ The Reset* ออกอากาศทุกวันเสาร์ เวลา 20.30 - 21.45 น. ทางช่องวัน 31 ฉายครั้งแรกเมื่อวันที่ 7 มีนาคม ค.ศ. 2026 โดยตอนที่ออกอากาศทางโทรทัศน์จะเป็นการตัดต่อลดทอนฉากที่มีเนื้อหาความรุนแรง นอกจากนี้มีเวอร์ชันเต็ม (Uncut) ที่ให้รับชมผ่านแอปพลิเคชันสตรีมมิงวันดี และเน็ตฟลิกซ์อีกด้วย

## รายชื่อตอน

## อ้างอิง

หมวดหมู่:ละครโทรทัศน์แนวรหัสคดีไทย
หมวดหมู่:ละครโทรทัศน์แนวระทึกขวัญไทย
หมวดหมู่:รายการโทรทัศน์ที่มีฉากในประเทศไทย
หมวดหมู่:ภาพยนตร์ชุดทางโทรทัศน์ไทย
หมวดหมู่:ละครโทรทัศน์ช่องวัน 31
หมวดหมู่:ละครโทรทัศน์โดยภาพดีทวีสุข
หมวดหมู่:ละครโทรทัศน์ไทยในปี พ.ศ. 2569
หมวดหมู่:เว็บซีรีส์ไทย
หมวดหมู่:เว็บซีรีส์ไทยในปี พ.ศ. 2569
ประเทศไลบีเรียในโอลิมปิกฤดูร้อน 2008

**[[ประเทศไลบีเรีย]]**เข้าร่วมการแข่งขันโอลิมปิกฤดูร้อน 2008 ณ ปักกิ่ง ประเทศจีน โดยคณะกรรมการโอลิมปิกแห่งชาติไลบีเรีย

นักกีฬาจากไลบีเรียจำนวนทั้งหมดสามคน ประกอบด้วยนักกีฬาชายสองคนและนักกีฬาหญิงหนึ่งคน เข้าร่วมการแข่งขันในหนึ่งชนิดกีฬา ได้แก่ กรีฑา

## ภูมิหลัง
ประเทศเลโซโทเข้าร่วมการแข่งขันโอลิมปิกเป็นครั้งแรกในโอลิมปิกฤดูร้อน 1956 ณ เมลเบิร์น รัฐวิกตอเรีย ประเทศออสเตรเลีย หลังจากไม่ได้เข้าร่วมการแข่งขันโอลิมปิกฤดูร้อน 1992 ณ บาร์เซโลนา ประเทศสเปน ประเทศเลโซโทได้เข้าร่วมการแข่งขันโอลิมปิกฤดูร้อนทุกครั้ง การแข่งขันโอลิมปิกฤดูร้อน 2008 ณ ปักกิ่ง ประเทศจีน นับเป็นการเข้าร่วมการแข่งขันโอลิมปิกฤดูร้อนครั้งที่ 11 ของประเทศ

## นักกีฬา
นักกีฬาจำนวนทั้งหมดสามคนเป็นตัวแทนประเทศไลบีเรียในการแข่งขันโอลิมปิกฤดูร้อน 2008 ณ ปักกิ่ง ประเทศจีน ในหนึ่งชนิดกีฬา

## กรีฑา

นักกีฬากรีฑาชาวไลบีเรียจำนวนทั้งหมดสามคนเข้าร่วมการแข่งขัน ได้แก่ แจงกีแอดดี ในการแข่งขันทศกรีฑาชาย เคียดาวิส ในการแข่งขันวิ่ง 200 เมตรหญิง และวิ่ง 400 เมตรหญิง และ ซีราจวิลเลียมส์ ในการแข่งขันวิ่ง 400 เมตรชาย

การแข่งขันกรีฑาจัดขึ้นที่สนามกีฬาแห่งชาติปักกิ่ง ในเขตเฉาหยาง ปักกิ่ง ระหว่างวันที่ 15 – 24 สิงหาคม ค.ศ. 2008

การแข่งขันรอบคัดเลือกวิ่ง 400 เมตรชายจัดขึ้นเมื่อวันที่ 18 สิงหาคม ค.ศ. 2008 วิลเลียมส์เข้าเส้นชัยเป็นอันดับที่แปดในฮีตของตน ด้วยเวลา 47.89 วินาที และไม่ผ่านเข้าสู่รอบรองชนะเลิศ

การแข่งขันทศกรีฑาจัดขึ้นระหว่างวันที่ 21 และ 22 สิงหาคม ค.ศ. 2008 ตลอดการแข่งขันทั้ง 10 รายการ แอดดีทำคะแนนรวมได้ 7,665 คะแนน และจบการแข่งขันในอันดับที่ 19 โดยรวม

การแข่งขันรอบคัดเลือกวิ่ง 400 เมตรหญิงจัดขึ้นเมื่อวันที่ 16 สิงหาคม ค.ศ. 2008 เดวิสเข้าเส้นชัยเป็นอันดับที่เจ็ดในฮีตของตน ด้วยเวลา 53.99 วินาที และไม่ผ่านเข้าสู่รอบรองชนะเลิศ

การแข่งขันรอบคัดเลือกวิ่ง 200 เมตรหญิงจัดขึ้นเมื่อวันที่ 19 สิงหาคม ค.ศ. 2008 เดวิสเข้าเส้นชัยเป็นอันดับที่หกในฮีตของตน ด้วยเวลา 24.31 วินาที และไม่ผ่านเข้าสู่รอบก่อนรองชนะเลิศ

## อ้างอิง

ประเทศไลบีเรีย
2008
นรสิงหอุซะนา

**นรสิงหอุซะนา** (, ; มีอีกพระนามว่า **Naratheinkha Uzana**; คริสต์ทศวรรษ 1190–1235) เป็นพระมหากษัตริย์พุกามเมื่อ ป. ค.ศ. 1231 ถึง 1235 G.H. Luce และ Than Tun มองว่าพระองค์เป็นกษัตริย์ในช่วง ค.ศ. 1231 ถึง 1235 แต่นักประวัติศาสตร์อีกกลุ่ม อย่าง ทีนออง และ Michael Aung-Thwin ไม่นับพระองค์เป็นกษัตริย์

ศิลาจารึกร่วมสมัยชิ้นหนึ่งระบุว่าพระองค์เป็นมกุฎราชกุมาร และอีกชิ้นหนึ่งระบุว่าพระองค์เป็นกษัตริย์ จารึกทั้งสองไม่ได้ระบุวันครองราชย์ แต่ Luce คาดการณ์ว่าน่าจะราว ค.ศ. 1230 หรือ ค.ศ. 1231 Luce และ Than Tun ยอมรับว่าพระองค์เป็นกษัตริย์ แต่เรื่องนี้ไม่ได้เป็นที่ยอมรับกันโดยทั่วไป ทีนอองไม่ยอมรับวันครองราชย์ที่ Luce เสนอ เขาโต้แย้งว่าข้อเท็จจริงที่ว่าไม่มีพงศาวดารใดระบุว่าพระองค์เป็นกษัตริย์แสดงให้เห็นว่า "การสืบราชสมบัติของพระองค์เป็นที่ถกเถียงหรือไม่ได้รับการยอมรับอย่างเป็นทางการ" ทีนอองรายงานว่า พระองค์อาจเป็นผู้อ้างสิทธิ์ในราชบัลลังก์เป็นเวลาสองสามเดือน Aung-Thwin ก็ไม่ได้ระบุว่านนรสิงหอุซะนาเป็นกษัตริย์เช่นกัน

## หมายเหตุ

## อ้างอิง

## บรรณานุกรม
* 
* 
* 
*
นารึน

**นารึน** ( ) เป็นศูนย์กลางการปกครองของของจังหวัดนารึน ตอนกลางของประเทศคีร์กีซสถาน มีพื้นที่ , และมีประชากรประมาณ 41,178 คน จากข้อมูลเดือนมกราคม ค.ศ. 2021  เมืองนี้ก่อตั้งขึ้นใน ค.ศ. 1868 เดิมเป็นป้อมปราการบนเส้นทางคาราวาน เมืองตั้งอยู่บนทั้งสองฝั่งของแม่น้ำนารึน (ซึ่งเป็นหนึ่งในต้นน้ำหลักแม่น้ำซีร์ดาร์ยา) โดยแม่น้ำไหลผ่านหุบเขาที่สวยงามกลางเมือง เมืองนี้มีพิพิธภัณฑ์ระดับภูมิภาค 2 แห่งและโรงแรม แต่โดยภาพรวมแล้วเป็นพื้นที่อยู่อาศัยเป็นหลัก

## อ้างอิง

หมวดหมู่:เมืองในประเทศคีร์กีซสถาน
ประเทศลิเบียในโอลิมปิกฤดูร้อน 2008

**[[ประเทศลิเบีย]]**เข้าร่วมการแข่งขันกีฬาโอลิมปิกฤดูร้อน 2008 ณ ปักกิ่ง สาธารณรัฐประชาชนจีน โดยมีคณะกรรมการโอลิมปิกแห่งชาติลิเบียเป็นผู้แทนประเทศ

นักกีฬาลิเบียทั้งหมด 7 คน ประกอบด้วยนักกีฬาชาย 5 คน และนักกีฬาหญิง 2 คน เข้าร่วมการแข่งขันใน 5 ชนิดกีฬา ได้แก่ กรีฑา จักรยาน ยูโด ว่ายน้ำ และเทควันโด

## นักกีฬา
นักกีฬาลิเบียทั้งหมด 7 คน เข้าร่วมการแข่งขันกีฬาโอลิมปิกฤดูร้อน 2008 ณ ปักกิ่ง สาธารณรัฐประชาชนจีน ใน 5 ชนิดกีฬา

## กรีฑา

นักกีฬาลิเบีย 2 คน เข้าร่วมการแข่งขันกรีฑา ได้แก่ กาดา อาลี ในการแข่งขันวิ่ง 400 เมตรหญิง และ อาลี มาบรูค เอล ไซดี ในการแข่งขันมาราธอนชาย

การแข่งขันมาราธอนชายจัดขึ้นเมื่อวันที่ 24 สิงหาคม ค.ศ. 2008 โดยเอล ไซดี ไม่สามารถแข่งขันจบรายการได้

การแข่งขันรอบคัดเลือกวิ่ง 400 เมตรหญิงจัดขึ้นเมื่อวันที่ 16 สิงหาคม ค.ศ. 2008 อาลีเข้าเส้นชัยเป็นอันดับที่ 7 ในฮีตของตน ด้วยเวลา 1 นาที 6.19 วินาที และไม่ผ่านเข้าสู่รอบรองชนะเลิศ

## จักรยาน

นักกีฬาลิเบีย 1 คน เข้าร่วมการแข่งขันจักรยาน ได้แก่ อาห์เหม็ด เบลกาซิม ในการแข่งขันจักรยานถนนชาย

การแข่งขันจักรยานถนนชายจัดขึ้นเมื่อวันที่ 9 สิงหาคม ค.ศ. 2008 โดยเบลกาซิมไม่สามารถแข่งขันจบรายการได้

## ยูโด

นักกีฬาลิเบีย 1 คน เข้าร่วมการแข่งขันยูโด ได้แก่ โมฮาเหม็ด เบน ซาเลห์ ในรุ่นไม่เกิน 100 กิโลกรัมชาย

การแข่งขันรุ่นไม่เกิน 100 กิโลกรัมชายจัดขึ้นเมื่อวันที่ 14 สิงหาคม ค.ศ. 2008 โดยในรอบแรก ซาเลห์พ่ายแพ้ด้วยอิปปงให้แก่ ดาเนียล ฮัดฟี จากประเทศฮังการี

## ว่ายน้ำ

นักกีฬาลิเบีย 2 คน เข้าร่วมการแข่งขันว่ายน้ำ ได้แก่ ซอฟยาน เอล กาดี ในการแข่งขันฟรีสไตล์ 100 เมตรชาย และ อัสมาฮาน ฟาร์ฮัต ในการแข่งขันกบ 100 เมตรหญิง

การแข่งขันรอบคัดเลือกฟรีสไตล์ 100 เมตรชายจัดขึ้นเมื่อวันที่ 12 สิงหาคม ค.ศ. 2008 เอล กาดีเข้าเส้นชัยเป็นอันดับที่ 3 ในฮีตของตน ด้วยเวลา 57.89 วินาที ซึ่งไม่เพียงพอสำหรับการผ่านเข้าสู่รอบรองชนะเลิศ

การแข่งขันรอบคัดเลือกกบ 100 เมตรหญิงจัดขึ้นเมื่อวันที่ 10 สิงหาคม ค.ศ. 2008 ฟาร์ฮัตเข้าเส้นชัยเป็นอันดับที่ 1 ในฮีตของตน ด้วยเวลา 1 นาที 21.68 วินาที ซึ่งไม่เพียงพอสำหรับการผ่านเข้าสู่รอบรองชนะเลิศ

## เทควันโด

นักกีฬาลิเบีย 1 คน เข้าร่วมการแข่งขันเทควันโด ได้แก่ เอเซดิน ทลิช ในรุ่นไม่เกิน 68 กิโลกรัมชาย

การแข่งขันรุ่นไม่เกิน 68 กิโลกรัมชายจัดขึ้นเมื่อวันที่ 21 สิงหาคม ค.ศ. 2008 โดยในรอบแรก ทลิชพ่ายแพ้ให้แก่ ดมิตรี คิม จากประเทศอุซเบกิสถาน

## อ้างอิง

ประเทศลิเบีย
2008
ประเทศลีชเทินชไตน์ในโอลิมปิกฤดูร้อน 2008

**[[ประเทศลิกเตนสไตน์]]**เข้าร่วมการแข่งขันโอลิมปิกฤดูร้อน 2008 ซึ่งจัดขึ้นที่ปักกิ่ง ประเทศจีน โดยคณะกรรมการโอลิมปิกลิกเตนสไตน์ได้เสนอชื่อนักกีฬา 2 คน เข้าร่วมการแข่งขันใน 2 ชนิดกีฬา ได้แก่ มาร์แซล ช็อปป์ ในกรีฑา และ โอลิเวอร์ ไกส์มันน์ ในกีฬายิงปืน นอกจากนี้ ยังมีนักกีฬาอีก 1 คน คือ นักเทนนิส สเตฟานี โฟกต์ ซึ่งเดิมมีกำหนดเข้าร่วมการแข่งขัน แต่จำเป็นต้องถอนตัวเนื่องจากอาการบาดเจ็บ

ช็อปป์เข้าแข่งขันมาราธอนและจบการแข่งขันในอันดับที่ 74 ขณะที่ไกส์มันน์ตกรอบในรอบคัดเลือกของการแข่งขันยิงปืนอัดลม 10 เมตรชาย

## กรีฑา

นักกีฬาลิกเตนสไตน์ 1 คน เข้าร่วมการแข่งขันกรีฑา ได้แก่ มาร์แซล ช็อปป์ ในการแข่งขันมาราธอนชาย

การแข่งขันมาราธอนชายจัดขึ้นเมื่อวันที่ 24 สิงหาคม ค.ศ. 2008 เวลา 7:30น. ระยะทางการแข่งขัน 26 ไมล์ 385 หลา เป็นเส้นทางแบบจุดเริ่มต้นถึงจุดสิ้นสุด ซึ่งเข้าเส้นชัยที่สนามกีฬาแห่งชาติปักกิ่ง หรือที่รู้จักกันในชื่อ “รังนก” ในเขตเฉาหยาง กรุงปักกิ่ง ช็อปป์เข้าเส้นชัยด้วยเวลา 2 ชั่วโมง 35 นาที 6 วินาที จบการแข่งขันในอันดับที่ 74 จากนักกีฬาทั้งหมด 76 คนที่เข้าเส้นชัย

## ยิงปืน

นักกีฬาลิกเตนสไตน์ 1 คน เข้าร่วมการแข่งขันยิงปืน ได้แก่ โอลิเวอร์ ไกส์มันน์ ในการแข่งขันปืนยาวอัดลม 10 เมตรชาย

การแข่งขันปืนยาวอัดลม 10 เมตรชายจัดขึ้นเมื่อวันที่ 11 สิงหาคม ค.ศ. 2008 ที่สนามยิงปืนปักกิ่ง ในเขตสือจิ่งซาน กรุงปักกิ่ง ไกส์มันน์ทำคะแนนได้ 588 คะแนนในรอบคัดเลือก ซึ่งไม่เพียงพอสำหรับการผ่านเข้าสู่รอบชิงชนะเลิศ และจบการแข่งขันในอันดับที่ 34 โดยรวม

## เทนนิส

นักกีฬาลิกเตนสไตน์ 1 คน มีกำหนดเข้าร่วมการแข่งขันเทนนิส ได้แก่ สเตฟานี โฟกต์ ในการแข่งขันประเภทเดี่ยวหญิง อย่างไรก็ตาม เธอจำเป็นต้องถอนตัวเนื่องจากอาการบาดเจ็บ และถูกแทนที่โดย แทมมารีน ธนสุกร จากประเทศไทย

## อ้างอิง

ประเทศลีชเทินชไตน์
2008